**X SEURAKUNTAYHTYMÄN YHTEISEN KIRKKONEUVOSTON OHJESÄÄNTÖ**

**hyväksytty X seurakuntayhtymän yhteisessä kirkkovaltuustossa**

**vahvistettu y hiippakunnan tuomiokapitulissa**

##### 1. Kokoonpano

1 § Yhteiseen kirkkoneuvostoon kuuluvat tuomiokapitulin seurakuntayhtymän seurakuntien kirkkoherroista määräämä puheenjohtaja, yhteisen kirkkovaltuuston valitsemat varapuheenjohtaja sekä x muuta jäsentä. Kirkkoherraa lukuun ottamatta kullakin jäsenellä on henkilökohtainen varajäsen. Jäseneksi ja varajäseneksi ei saa valita saman seurakuntayhtymän tai siihen kuuluvan seurakunnan viranhaltijaa eikä työsopimussuhteessa olevaa työntekijää.

 KJ 10:10,1 §

2 § Yhteisen kirkkoneuvoston vaalissa ensin valitaan yhteisen kirkkoneuvoston varapuheenjohtaja ja sen jälkeen muut jäsenet. Mikäli vaali suoritetaan suhteellista vaalitapaa noudattaen, valitaan varapuheenjohtaja ja jäsenet samassa vaalissa ja valituista jäsenistä valitaan varapuheenjohtaja. Tämän jälkeen valitaan jäsenille henkilökohtaiset varajäsenet.

 7:4,3 § KL 10:2,2 §

3 § Kirkkojärjestyksen 10 luvun 11 §:ssä määrätyn lisäksi esittelijöinä toimivilla seurakuntayhtymän johtavilla viranhaltijoilla on kokouksissa läsnäolo- ja puheoikeus

 Yhteinen kirkkoneuvosto voi oikeuttaa tilapäiseen läsnäolo- ja puheoikeuteen sekä kutsua kokouksiinsa asiantuntijan kuultavaksi.

 KJ 9:3 §

#### 2. Kokous ja asioiden käsittely

4 § Yhteisen kirkkoneuvoston kokouksista ja koolle kutsumisesta säädetään kirkkojärjestyksessä. Asioiden käsittelystä ja vaaleista säädetään tarkemmin kirkkolaissa, kirkkojärjestyksessä ja kirkon vaalijärjestyksessä sekä hallintolaissa.

 KL 11:11 § KL 7:4-6 §, KJ 7:3-9 §, KJ 9:1-3 §

5 § Yhteinen kirkkoneuvosto päättää kokoontumisensa ajan ja paikan. Kirkkoneuvosto kokoontuu myös, milloin puheenjohtaja tai hänen estyneenä ollessaan varapuheenjohtaja katsoo kokouksen tarpeelliseksi tai vähintään neljäsosa jäsenistä sitä kirjallisesti pyytää ilmoittamansa asian käsittelemistä varten.

Kokouksen kutsuu koolle puheenjohtaja tai hänen estyneenä ollessaan varapuheenjohtaja kirkkoneuvoston päättämällä tavalla. Samalla on kokouksesta ilmoitettava myös yhteisen kirkkovaltuuston puheenjohtajalle ja varapuheenjohtajalle.

 KJ 9:1,1-2 §

6 § Kutsu kokoukseen toimitetaan jäsenille viimeistään x päivää ennen kokousta. Kutsuun on liitettävä luettelo käsiteltävistä asioista.

Jos asia on kiireellinen, yhteinen kirkkoneuvosto voi päättää ottaa sen käsiteltäväksi, vaikka sitä ei ole mainittu kokouskutsussa.

7 § Puheenjohtaja määrää asioiden käsittelyjärjestyksen yhteisen kirkkoneuvoston kokouksessa.

Yhteinen kirkkoneuvosto päättää asiat kirjallisesta esittelystä, joka toimitetaan sen jäsenille pääsääntöisesti kokouskutsun yhteydessä. Tarvittaessa asia voidaan esitellä suullisesti. Kunkin asian esittelee viranhaltija, jonka tehtäväksi esittely on annettu johtosäännössä tai erillisellä määräyksellä.

Mikäli esteetöntä esittelijää ei ole, asia voidaan käsitellä ja päättää yhteisen kirkkoneuvoston varapuheenjohtajan selostuksen pohjalta.

8 § Kokouksen pöytäkirjaa pitää yhteisen kirkkoneuvoston valitsema sihteeri.

Pöytäkirjaan merkitään äänestykset ja päätökset sekä puheenjohtajan määräämät muut käsittelyyn liittyvät seikat.

Pöytäkirjan tarkastaa kaksi kokouksen valitsemaa pöytäkirjantarkastajaa tai, jos kokous niin päättää, kirkkoneuvosto kokouksessaan. Jos pöytäkirjantarkastajat ja puheenjohtaja eivät ole yksimielisiä pöytäkirjan sisällöstä, yhteinen kirkkoneuvosto tarkastaa pöytäkirjan seuraavassa kokouksessaan.

8 § Yhteisen kirkkoneuvoston hyväksymät sopimukset allekirjoittaa seurakuntayhtymän johtava viranhaltija. Toimituskirjat allekirjoittaa puheenjohtaja tai sihteeri, jos yhteinen kirkkoneuvosto ei toisin määrää. Pöytäkirjanotteen todistaa oikeaksi seurakuntayhtymään palvelussuhteessa oleva.

 KJ 7:7 §

### 3. Tehtävät

9 § Yhteisen kirkkoneuvoston tehtävänä on kirkkolain mukaisesti

 1. johtaa seurakuntayhtymän hallintoa sekä talouden ja omaisuuden hoitoa,

 2. johtaa ja edistää perussäännössä seurakuntayhtymän tehtäväksi annettuja seurakunnalliseen toimintaan liittyviä tehtäviä ja työmuotoja

 3. valvoa seurakuntayhtymän etua, edustaa seurakuntayhtymää, päättää seurakuntayhtymän nimenkirjoitusoikeudesta sekä tehdä seurakuntayhtymän puolesta sopimukset ja muut oikeustoimet,

4. valmistella yhteisessä kirkkovaltuustossa käsiteltävät asiat, lukuun ottamatta asioita, jotka koskevat kirkkovaltuuston sisäisiä järjestelyjä

 5. valvoa yhteisen kirkkovaltuuston päätösten laillisuutta ja huolehtia päätösten täytäntöönpanosta,

 6. myöntää vapautus kirkollisverosta.

 KL 11:11 § KL 10:1 ja 6 § KL 11:8 § KL 7:7 § KL 15:2,4 §

11 § Yhteiseltä kirkkovaltuustolta siirretyllä päätösvallalla yhteisen kirkkoneuvoston tehtävänä on, jos toisin ei ole määrätty tai toimivaltaa siirretty,

 1. huolehtia niistä henkilöstöhallinnon tehtävistä, jotka laissa tai perussäännössä on määrätty seurakuntayhtymän hoidettaviksi

 2. ottaa ja irtisanoa seurakuntayhtymän viranhaltijat ja työsopimussuhteiset työntekijät

 3. päättää vaativuusryhmästä ja peruspalkasta sekä niiden muuttamisesta, kun vastaavaa päätöstä ei ole aiemmin tehty,

 3. myöntää virka- tai työvapaa

 4. nimetä seurakuntayhtymän edustajat ja ehdokkaat eräiden yhteisöjen hallintoelimiin sekä niiden tilintarkastajiksi

 5. hyväksyä seurakuntayhtymän rakennushankkeiden luonnokset ja pääpiirustukset

 6. hyväksyä vähäiset muutokset yhteisen kirkkovaltuuston hyväksymiin piirustuksiin

 7. vahvistaa euromäärä, mihin asti ohje- tai johtosäännössä mainituilla johtokunnilla ja viranhaltijoilla on oikeus päättää hankinnoista ja palvelujen ostosta sekä rakennus- ja korjaustöiden urakkasopimusten tekemisestä

 8. päättää edellä 7. kohdassa mainitun euromäärän ylittävistä hankinnoista ja palvelujen ostosta sekä rakennus- ja korjaustöiden urakkasopimusten tekemisestä

 9. vahvistaa seurakuntayhtymälle tulevat maksut

 10. päättää maa- ja vesialueiden, rakennusten tai rakennelmien sekä huoneistojen vuokraamisesta, jollei toisin ole määrätty

 11. myöntää vapautus tai helpotus seurakuntayhtymän tai seurakunnan palveluksessa olevan viranhaltijan ja työntekijän velvollisuudesta korvata toiminnastaan seurakuntayhtymälle aiheutunut vahinko

 12. antaa yleiset ohjeet seurakuntayhtymän ja seurakuntien vakuutusasioiden hoitamisesta

1. myöntää luvan hoitaa ammattimaisesti hautoja seurakuntayhtymän hautausmailla

 KL 11:10 §

12 § Yhteisellä kirkkoneuvostolla on lisäksi kirkkolaissa, muussa laissa ja kirkkojärjestyksessä säädetyt tehtävät sekä ne toimeenpano- ja hallintotehtävät, joita ei ole määrätty muun viranomaisen tehtäväksi tai jotka asian luonteen vuoksi kuuluvat yhteiselle kirkkoneuvostolle.

13 § Yhteisen kirkkoneuvoston on valmisteltava seurakuntaneuvoston yhteiselle kirkkovaltuustolle suunnatut esitykset ja aloitteet. Jos tällainen esitys tai aloite koskee myös seurakuntayhtymän muita seurakuntia, niiden seurakuntaneuvostoille on varattava tilaisuus antaa lausunto asiasta.

 Jos seurakuntaneuvoston aloite tai esitys kuuluu yhteisen kirkkoneuvoston päätettäviin asioihin, on ratkaisusta tai toimenpiteestä ilmoitettava seurakuntaneuvostolle.

 KJ 10:14 §

# 4. Toimivallan siirtäminen

14 § Johtokunnille siirretty toimivalta ja tehtävät määritellään johtokuntien johtosäännöissä.

 KL 10:4

15 § Seurakuntayhtymän johtavat viranhaltijat ratkaisevat alaisenaan toimivan henkilökunnan osalta seuraavat asiat, jos toimivaltaa ei ole ohje- tai johtosäännöllä siirretty:

1. palvelussuhteeseen, joka on sijoitettu enintään vaativuusryhmään x, ottaminen ja palvelussuhteen päättäminen,
2. määräaikaiseen palvelussuhteeseen ottaminen enintään yhdeksi vuodeksi ja palvelussuhteen päättäminen,

 3. enintään yhden vuoden kestävän palkattoman virka- tai työvapaan myöntäminen, mikäli siitä ei aiheudu seurakuntayhtymälle lisäkustannuksia,

 4. sairauteen tai muun lakiin tai virka- ja työehtosopimukseen perustuvan virka- tai työvapaan myöntäminen,

 5. viranhaltijan ehdollisen valintapäätöksen vahvistaminen, kun ehto on täyttynyt,

 6. virkapaikasta päättäminen,

 7. vuosiloman myöntäminen ja sijaisen määrääminen,

 8. henkilöstökoulutukseen osallistuminen

9. sivutoimiluvan myöntäminen.

Yhtymän ylin johtaja ratkaisee edellä mainitut asiat muiden johtavien viranhaltijoiden osalta.

 Johtavien viranhaltijoiden tehtävänä on lisäksi

 a. päättää toimialaansa kuuluvista hankinnoista ja palvelujen ostosta sekä solmia ja allekirjoittaa niitä koskevat sopimukset yhteisen kirkkoneuvoston määräämissä rajoissa sekä

 b. solmia ja allekirjoittaa toimialaansa kuuluvat sopimukset, joilla ei ole välitöntä taloudellista vaikutusta, paitsi koko seurakuntayhtymää koskevat, merkitykselliset sopimukset, joista päättää yhteinen kirkkoneuvosto.

16 § x johtavan viranhaltijan tehtävänä on

1. päättää pankkitilien avaamisesta
2. hoitaa sijoitustoiminta hyväksyttyjen määräysten mukaisesti.
3. edustaa seurakuntayhtymää tuomioistuimissa ja muissa viranomaisissa, jos yhteinen kirkkoneuvosto ei toisin määrää
4. antaa valtakirjat seurakuntayhtymän puolesta
5. ottaa vastaan seurakuntayhtymälle annettava haaste tai muu tiedoksianto
6. päättää vaativuusryhmästä ja peruspalkasta sekä niiden muuttamisesta aiemmin määriteltyjen periaatteiden mukaisesti,
7. määritellä määräaikaisen, enintään yhden vuoden mittaisen palvelussuhteen vaativuusryhmän ja peruspalkan
8. päättää vuosisidonnaisesta palkanosasta sekä
9. päättää asiakirjan antamisesta (KL 25:8 §),
10. päättää hautaoikeuden luovuttamisesta, määrätä hauta-oikeuden haltijan, mikäli sopimusta haltijasta ei ole voitu tehdä, ratkaista erimielisyys hautaoikeudesta, hautaoikeuden haltijasta, siitä, keitä hautaan voidaan haudata, haudan haltijan velvollisuuksista tai muusta hautaa tai hautaamista koskevasta asiasta, jollei hautaustoimilaissa ole toisin säädetty, päättää hautaoikeuden menetetyksi julistamisesta, jos haudan hoito on olennaisesti laiminlyöty eikä hautaa ole kehotuksesta huolimatta kunnostettu vuoden määräajassa (KL 17:5,3-4 §),

17 § Kiinteistöasioita johtavan viranhaltijan tehtävänä on

 1. hyväksyä rakennuskohteiden sekä muutos- ja peruskorjaustöiden piirustukset, kustannusarviot ja suunnitelmat, jollei toisin ole määrätty,

 2. päättää seurakuntayhtymän hallinnassa olevien rakennusten, huoneistojen, alueiden ja laitteiden hoitoon, huoltoon, kunnossapitoon ja käyttöön liittyvistä toimenpiteistä ja sopimuksista yhteisen kirkkoneuvoston määräämissä rajoissa,

 3. päättää seurakuntayhtymän hallinnassa olevien huoneistojen vuokraamisesta sekä vuokralle ottamisesta yhteisen kirkkoneuvoston hyväksymissä rajoissa,

 4. päättää maa-alueiden vuokralle antamisesta ja ottamisesta yhteisen kirkkoneuvoston hyväksymissä rajoissa,

 5. tehdä aloitteita ja antaa lausuntoja toimialaansa kuuluvista asioista,

 6. suorittaa tarpeen mukaan toimialaansa liittyviä tarkastuksia ja katselmuksia ja tehdä niitä koskevia esityksiä yhteiselle kirkkoneuvostolle,

8. päättää vahvistetun metsätaloussuunnitelman ja talousarvion mukaisesta metsän myynnistä.

9. päättää hautamuistomerkkejä koskevista asioista,

1. päättää leiri- ja kurssikeskuksia koskevista maksuista poikkeamisesta.

##  KL 11:11 § KL 10:4 §

## 5. Erinäisiä säännöksiä

18 § Seurakuntayhtymän viraston johtavien viranhaltijoiden päätöksistä on pidettävä luetteloa. Ote päätösluettelosta on toimitettava yhteisen kirkkoneuvoston puheenjohtajalle x päivän kuluessa päätöksen tekemisestä. Yhteisen kirkkoneuvoston tietoon päätös on saatettava sen lähinnä seuraavassa kokouksessa.

Yhteisen kirkkoneuvoston puheenjohtaja voi siirtää johtokunnan tai johtavan viranhaltijan päättämän asian yhteisen kirkkoneuvoston käsiteltäväksi. Siirtämisestä on päätettävä x päivän kuluessa siitä, kun päätös on saatettu yhteisen kirkkoneuvoston puheenjohtajan tietoon.

 Jos yhteinen kirkkoneuvosto tai sen puheenjohtaja siirtää päätöksen yhteisen kirkkoneuvoston käsiteltäväksi, siirtämisestä on ilmoitettava asianomaiselle viranhaltijalle viimeistään siinä yhteisen kirkkoneuvoston kokouksessa, jossa päätös on saatettu yhteisen kirkkoneuvoston tietoon.

Yhteinen kirkkoneuvosto voi etukäteen ilmoittaa, ettei se tule käyttämään siirto-oikeuttaan.

 KL 10:5, KJ 9:5

19 § Tämä ohjesääntö tulee voimaan tuomiokapitulin vahvistamista seuraavan kuukauden 1. päivänä.

Tällä ohjesäännöllä kumotaan kirkkoneuvostossa xx.xx.xxxx hyväksytty ja tuomiokapitulissa xx.xx.xxxx vahvistettu ohjesääntö.